stanford-oval/wikipedia huggingface dataset:
226

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309
Tapahtumia

Ardašir I aloitti Persian hallitsijana
Vasco da Gama (täsmennyssivu)

Vasco da Gama voi tarkoittaa ainakin seuraavia asioita:
Vasco da Gama (n. 1460–1524), portugalilainen tutkimusmatkailija
Vasco da Gama, kaupunki Intiassa
Vasco da Gama, törmäyskraatteri Kuussa
Vasco da Gama -silta, silta Portugalissa
Vasco da Gama -torni, torni Portugalissa
Vasco da Gama, kauppakeskus Lissabonissa
Club de Regatas Vasco da Gama, brasilialainen urheiluseura
Vasco da Gama, englanninkielinen versio vuoden 2011 intialaisesta malajalaminkielisestä elokuvasta Urumi.
Vasco da Gama -luokka, kolmen aluksen muodostama fregattiluokka
Vasco da Gama (1841), Portugalin laivaston linjalaiva
Vasco da Gama (1876), ironclad-alus
NRP Vasco da Gama (F478), aiemmin Britannian kuninkaallisen laivaston Bay-luokan fregatti HMS Mounts Bay (K627)
NRP Vasco da Gama (F330), Vasco da Gama -luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vasco da Gama”, voi hakea sivunnimihaulla, laajalla sivunnimihaulla tai tekstihaulla.
Aarne Manner

Aarne Matti Manner (27. tammikuuta 1923 Hanko – 2. elokuuta 2004 Hanko) oli suomalainen yrittäjä ja yritysjohtaja, joka sai teollisuusneuvoksen arvonimen.
Mannerin vanhemmat olivat teollisuusneuvos Yrjö Manner ja Jenny Lundtsröm ja puoliso vuodesta 1952 käsityönopettaja Saara Hokkanen. Manner kävi keskikoulun Hangossa ja osallistui jatkosotaan. Teknikoksi hän valmistui Turun teknillisestä koulusta vuonna 1948. Manner työskenteli konepajoissa Ruotsissa, Tanskassa ja Englannissa ja oli isänsä  
johtaman Mannerin Konepajan työnjohtaja vuodesta 1947. Yrityksen toimitusjohtajaksi hän tuli vuonna 1956. Yritys kehittyi Mannerin johdossa tilaustöiden tekijästä omien tuotteiden valmistajaksi, erikoistuen kuljetuspyöriin, kuten rullakko- ja kalustepyörät. Teollisuusneuvoksen arvonimen hän sai vuonna 1982. Yrityksen toimitusjohtajan tehtävästä Manner luopui vuonna 1984 ja myi yhtiön osakkeet lapsilleen vuonna 1988.
Aiheesta muualla

Manner-yhtiö
Aarne Muukkonen

Aarne Armas Muukkonen (10. toukokuuta 1930, Helsinki – 4. toukokuuta 1995, Helsinki) oli suomalainen sotakirjailija.
Teokset

Kujanjuoksu Syväriltä, romaani.  WSOY 1989
Partio Muurmannin radalle, romaani.  WSOY 1991
Kohti Viipuria, romaani.  WSOY 1994
6.12. (albumi)

| 6> 12. Värttinä |
| --- | --- | --- |

Livealbumin tiedot
 Äänitetty : 6. joulukuuta 2000
 Studio : Savoy-teatteri, Helsinki
 Julkaistu: 3. syyskuuta 2001
 Formaatti: CD-levy
 Tuottaja(t): Pekka Lehti
 Tyylilaji: kansanmusiikki
 Kesto: 55.34
 Levy-yhtiö: BMG Finland
Värttinän muut julkaisut
| Ilmatar 2000 | 6.12. 2001 | iki 2003 |
6.12. (julkaistu Yhdysvalloissa nimellä Live in Helsinki) on suomalaisen kansanmusiikkiyhtyeen Värttinän vuonna 2001 ilmestynyt livealbumi. Se on äänitetty Helsingin Savoy-teatterissa Suomen itsenäisyyspäivänä 6. joulukuuta 2000. Albumi sisältää 14 kappaletta sekä bonuksena videon Äijö. Videolla ovat mukana Värttinään liittyneet uudet jäsenet Johanna Virtanen ja Jaska Lukkarinen, jotka korvasivat Riikka ja Marko Timosen.
Kappaleet

Äijö – 4.54
Viikon vaivane – 4.17
Käppee – 2.26
Hoptsoi – 3.08
Meri – 5.33
Liigua – 5.23
Kylä vuotti uutta kuuta – 4.43
Pihi neito – 3.24
Mie tahon tanssia – 3.18
Laulutyttö – 3.05
Outona omilla mailla – 3.14
Ukko Lumi – 3.24
Seelinnikoi – 3.18
Vot i kaalina – 3.01
Äijö (video)
Muusikot

Susan Aho – laulu
Mari Kaasinen – laulu
Kirsi Kähkönen– laulu
Riikka Timonen – laulu
Antto Varilo – kitara
Janne Lappalainen – busuki, saksofoni
Pekka Lehti – kontrabasso
Marko Timonen – rummut, lyömäsoittimet
Markku Lepistö – haitari
Kari Reiman – viulu
Riihimäen Kiekko-Nikkarit

| Riihimäen Kiekko-Nikkarit |
| --- | --- |

Perustettu:  1982
Kaupunki:   Riihimäki, Suomi
Kotiareena:  Riihimäen Jäähalli
– kapasiteetti:  600
Sarjataso:  II-divisioona
Värit:                
Puheenjohtaja:   Juha Leppänen
Päävalmentaja:   Marko Myllymäki
Omistaja:  Kiekko-Nikkarit ry
Infobox OKVirheellinen NIMI-arvo: 
Riihimäen Kiekko-Nikkarit on vuonna 1982 perustettu jääkiekkoseura. Seurassa toimii noin 15 juniorijoukkuetta, joissa pelaa yhteensä noin 300 junioripelaajaa. Keväästä 2017 lähtien, Kiekko-Nikkarit ovat olleet yhteistyössä Hyvinkääläisseura Hoki Klupi Hyvinkään ja liigaseura HPK:n kanssa. Yhteistyösopimus mahdollistaa Riihimäellä pelaavien junioreiden mahdollisuudet päästä pelaaman korkeammilla sarjatasoilla pelaaviin joukkueisiin. Kiekko-Nikkareiden kummiseura on Lopen Lätkä.
Edustuskiekkotoiminta > Miehet

Kiekko-Nikkareissa pelasi miesten edustusjoukkue vuoteen 1999 asti, jolloin edustuskiekkotoiminta irtautui omaksi seurakseen, jonka johdosta nimeksi vaihtui Peltosaaren Nikkarit.
Peltosaaren Nikkareiden pudottua II-divisioonasta III-divisioonaan kauden 2016–17 päätteeksi, edustusjoukkue palasi takaisin Kiekko-Nikkareiden alaisuuteen.
Samalla ilmoitettiin uudesta päävalmentajasta, uutena valmentajana edustusjoukkueessa aloitti Mika Auranen, joka toimi kaudella 2016-17 Hyvinkään ja Riihimäen yhdistelmäjoukkue HYRIn A-nuorten päävalmentajana.
Kiekko-Nikkareiden edustusjoukkue ei ole Auraselle uusi joukkue sillä hän valmensi edustusjoukkuetta viimeksi vuonna 2010, jolloin joukkue pelasi vielä Peltosaaren Nikkareiden nimellä. Aurasen johdolla Nikkareiden edustusjoukkue pelasi yhden kauden III-divisioonassa jonka jälkeen edustusjoukkueen uudeksi päävalmentajaksi nimitettiin Marko Myllymäki
Edustuskiekkotoiminta > Naiset

Kiekko-Nikkareissa pelaa naisten edustusjoukkue, joka aloitti kaudella 2010-2011 Suomi-sarjassa ja onnistui saavuttamaan sarjapaikan I-Divisioonassa seuraavalle kaudelle.
Kaudesta 2011-12 Kiekko-Nikkareiden naiset ovat pelanneet I-divisioonassa ja pääsivät ensimmäisen divisioonakautensa päätteeksi Naisten SM-karsintoihin, joissa joukkue sijoittui neljänneksi kuuden joukkueen karsintasarjassa.
Kiekko-Nikkareiden naiset jatkoivat kaudella 2012-13 pelejään I-divisioonassa.
Viimekaudet naisten joukkue on osallistunut eteläisen alueen naisten harrastesarjoihin.
Juniorikiekkotoiminta

Kiekko-Nikkareiden junioreissa on pelannut useita nykyisiä ja entisiä liigakiekkoilijoita, joista merkittävimpiin kuuluu vuoden 2011 maailmanmestari Janne Lahti sekä Hämeenlinnan Pallokerhossa SM-liigaa pelanneet veljekset Kasper ja Max Kenig.
Kiekko-Nikkareiden C-Tyttöjen joukkue voitti C-tyttöjen SM-kultaa kaudella 2011-12.
Kiekko-Nikkarit on jääkiekkoliiton Nuori-Suomi sinettiseura Numero 3.
Vuodesta 2015 lähtien, Kiekko-Nikkareissa ei ole pelannut poikien A-, B-, tai C-juniorijoukkueita. Näiden ikäluokkien joukkueista vastaa Kiekko-Nikkareiden ja Hyvinkään Jää-Ahmojen yhteistyöjoukkue HYRI.
Kasvatit pääsarjatasolla > Liiga

| 0 | 1 | 2 |
| --- | --- | --- |
|  Eetu-Ville Arkiomaa  Miika Heikkilä  Jimi Jalonen  Jukka Jalonen  Kasper Kenig  Max Kenig  Olli Korkeavuori  Janne Lahti  |  Sami Lähteenmäki  Otto Paajanen  Antti Pennanen  Simo Pulkki  Jussi Ruohola  Aki Seitsonen  Santeri Hatakka  Marko Suvelo  Samu Vilkman  |  Matias Haaranen  Niilo Halonen  |
Kasvatit pääsarjatasolla > Naisten SM-liiga

Janna Jokinen
Niina Koukkula
Salla Rantanen
Saimi Lehto
Sanni Rantala
Kiira Yrjänen
Jonna Pitkänen
Oona Koukkula
Aiheesta muualla

Seuran sivut
Janne Lahti oli voittamassa maailmanmestaruutta vuonna 2011. Suomen mestarijoukkueen päävalmentajana toimi riihimäkeläinen Jukka Jalonen, joka pelasi myös omalla pelaajaurallaan kaksi SM-liigaottelua.
Vaseliini

Vaseliinia
Vaseliini on  öljynjalostuksessa (maaöljyn tislauksessa) sivutuotteena saaduista pitkäketjuisista hiilivedyistä (yli 25 hiiliatomia) koostuva rasva, jolla on monia käyttötarkoituksia. Vaseliinia käytetään lääketeollisuudessa ja kosmetiikassa sekä erilaisten esineiden kuten lukkojen, saranoiden, ketjujen ja koneistojen osien voitelemiseen ja ruostesuojaukseen. Pitkälle jalostettu valkovaseliini on valkoista, vähemmän jalostettu sisältää epäpuhtauksia ja voi olla kellertävää tai ruskeaa. Ominaisuuksiltaan vaseliini on hyvin kiinnittyvää, vettähylkivää ja korkeitakin lämpötiloja kestävää.
Aineen keksi ja sen valmistusmenetelmän patentoi vuonna 1872 brittiläissyntyinen yhdysvaltalainen kemisti Robert Chesebrough. 
Hän nimesi aineen ilmeisesti saksan sanan Wasser ("vesi") ja muinaiskreikan sanan ἔλαιον, élaion ("öljy") mukaan.
1800-luvulla ja 1900-luvun alussa vaseliinia eli "petroolihyytelöä"[lähde? ] myytiin lähes kaikkia iho-ongelmia ja haavoja hoitavana ihmelääkkeenä.
Vaseliinia käytetään liukasteena ihmisten iholla ja limakalvoilla, ja sillä voidaan suojata ärtynyttä tai lievästi vahingoittunutta ihoa. Sitä on myös käytetty ihon suojaamiseen pakkaselta.
Tuotemerkin "Vaseline" omistaa nykyisin Unilever, joka osti entisen Chesebrough Manufacturing Companyn vuonna 1987.
1009

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

14. helmikuuta – Ensimmäiset merkinnät Liettuasta Quedlingburgin luostarin kronikoissa.
Lý-dynastia, Vietnamin ensimmäinen itsenäinen dynastia, perustettiin.
Sergius IV seurasi Johannes XVIII:ta paavin istuimelle.
Suleiman seurasi Muhammed II:ta Córdoban kalifiksi.
Korean niemimaalla sijaitsevan Goryeon provinssit järjestettiin uudelleen.
Syntyneitä

12. joulukuuta – Japanin keisari Go-Suzaku (k. 1045)
Kuolleita

Bruno von Querfurt, lähetyssaarnaaja
Paavi Johannes XVIII
6-monoasetyylikodeiini

| 6-Monoasetyylikodeiini |
| --- | --- |

Tunnisteet
IUPAC-nimi:  [(4R,4aR,7S,7aR,12bS)-9-metoksi-3-metyyli-2,4,4a,7,7a,13-heksahydro-1H-4,12-metanobentsofuro[3,2-e]isokinolin-7-yyli]asetaatti
CAS-numero:  6703-27-1
PubChem CID:  5745725
SMILES:  CC(=O)OC1C=CC2C3CC4=C5C2 (C1OC5=C(C=C4)OC)CCN3C
Ominaisuudet
Molekyylikaava:  C20H23N O4
Moolimassa:  227,34 g/mol
6-Monoasetyylikodeiini (6-MAC) on myrkyllinen kodeiinin asetaattiesteri. Sen kaava on C20H23NO4. Siinä hydroksyyli kohdassa 6 on asetyloitunut. Ainetta esiintyy toisinaan epäpuhtautena huumekäyttöön tehdyssä heroiinissa. Sitä syntyy tavallisimmin kun morfiinista yritetään tehdä heroiinia ja seokseen on jäänyt vähän kodeiinia. Ainetta muodostuu joko etikkahappoanhydridin lisäämisellä, joka lisää asetaatin kodeiinin 6-kohtaan; tai etikkahapon lisäämisellä katalyytin kera pyrkimyksenä tehdä 6-Monoasetyylimorfiinia, morfiinin esteriä joka on hiukan heroiinia vahvempaa.
Toksisuus

Elimistöön joutuessaan 6-monoasetyylikodeiini aiheuttaa välittömästi histamiinin vapautumisen verenkiertoon, joka voi johtaa hengenvaaralliseen anafylaktiseen šokkiin. 6-MAC metabolisoituu kodeiiniksi ja edelleen morfiiniksi. Koska laittomasti valmistettu heroiini todennäköisesti sisältää myös 6-MAC:ia, sen läsnäolo virtsanäytteessä todistaa melko luotettavasti laittoman huumeen käyttämisen.
Aiheesta muualla

Acetylcodeine, an impurity of illicitly manufactured heroin
Acetylcodeine in Chemical Compounds Database[vanhentunut linkki]
PubChem: Acetylcodeine (englanniksi)
Vapina

Vapina eli tremor on jonkin ruumiinosan, kuten käsien tai pään, tahatonta edestakaista liikettä. Vapina on hyvin tavallinen vaiva, ja sillä on runsaasti mahdollisia aiheuttajia. Yleisin vapinasairaus on essentiaalinen vapina, joka usein on periytyvä. Muita vapinaa aiheuttavia sairauksia ovat muiden muassa Parkinsonin ja Huntingtonin taudit. Myös runsas kahvinjuonti ja alkoholivieroitusoireyhtymä voivat aiheuttaa vapinaa. Joskus vapina on lääkkeen sivuvaikutus.
Vapinan päätyypit ovat lepo- ja aktiovapina.
Lisää tietoa

Vapina Terveyskirjasto, Lääkärikirja Duodecim 2009
Venla Ronkainen

| Venla Ronkainen> Henkilötiedot |
| --- | --- |
Syntynyt: 21. tammikuuta 2010 (ikä 14) Lempäälä
Näyttelijä
Merkittävät roolit:  Venla Kautsalo (Ivalo) 
Aiheesta muualla
IMDb 
Venla Ronkainen (s. 21. tammikuuta 2010 Lempäälä) on suomalainen lapsinäyttelijä, joka tunnetaan parhaiten Venla Kautsalon roolista suomalais-saksalaisessa rikosdraamasarjassa Ivalo.
Ronkaisella on Downin oireyhtymä kuten hänen roolihahmollaan Venla Kautsalollakin.
Vapautuminen

| Vapautuminen |
| --- | --- |
Nimi:  Vapautuminen
Tekijä:  Kalervo Palsa
Valmistumisvuosi:  1978
Taiteenlaji:  öljyvärimaalaus
Korkeus:  96,50
Leveys:  79,50
Sijainti:  Kiasma
Paikkakunta:  Helsinki
Vapautuminen on suomalaisen kuvataiteilijan Kalervo Palsan (1947–1987) öljyvärimaalaus vuodelta 1978.
Kooltaan noin 96,50 x 79,50 senttimetriä oleva maalaus on kuva omaan jättiläispenikseensä hirttäytyvästä ja samalla levitoivasta hahmosta.
Erkki Pirtolan mukaan kuva on makaaberi vitsi, mutta samalla kouristunut kysymysmerkki vapauden paradoksista. Maalaus on iskevä ja kuvaa hyvin Palsan maailmankuvaa.
Palsa teki samasta aiheesta viisi muutakin maalausta, yhden grafiikan ja piirustuksen. Vuoden 1978 maalaus ja muut versiot aiheesta kuuluvat nykyään Kiasman kokoelmiin.
Aiheesta muualla

Vapautuminen Valtion taidemuseon sivuilla[vanhentunut linkki]
Erkki Pirtolan artikkeli Maa on syntinen taulu Kiasma-lehdessä (Arkistoitu – Internet Archive)
AFI Life Achievement Award

| AFI Life Achievement Award |
| --- | --- |
Palkitaan:  elämäntyöpalkinto
Palkinnon antaja:  Yhdysvaltain elokuvainstituutti
Maa:  Yhdysvallat
Ensimmäinen palkinto:  1973
Viimeisin palkittu:  Nicole Kidman (2023 gaalassa)
Virallinen internet-sivu
AFI Life Achievement Award on elämäntyö-palkinto, jonka Yhdysvaltain elokuvainstituutti on jakanut vuodesta 1973.
Palkinnon saaneet

| # | Vuosi | Palkittu | ikä |
| --- | --- | --- | --- |
| 1 | 1973 | John Ford | 79 |
| 2 | 1974 | James Cagney | 74 |
| 3 | 1975 | Orson Welles | 59 |
| 4 | 1976 | William Wyler | 73 |
| 5 | 1977 | Bette Davis | 68 |
| 6 | 1978 | Henry Fonda | 72 |
| 7 | 1979 | Alfred Hitchcock | 79 |
| 8 | 1980 | James Stewart | 71 |
| 9 | 1981 | Fred Astaire | 81 |
| 10 | 1982 | Frank Capra | 84 |
| 11 | 1983 | John Huston | 76 |
| 12 | 1984 | Lillian Gish | 90 |
| 13 | 1985 | Gene Kelly | 72 |
| 14 | 1986 | Billy Wilder | 79 |
| 15 | 1987 | Barbara Stanwyck | 79 |
| 16 | 1988 | Jack Lemmon | 63 |
| 17 | 1989 | Gregory Peck | 72 |
| 18 | 1990 | David Lean | 82 |
| 19 | 1991 | Kirk Douglas | 74 |
| 20 | 1992 | Sidney Poitier | 65 |
| 21 | 1993 | Elizabeth Taylor | 61 |
| 22 | 1994 | Jack Nicholson | 56 |
| 23 | 1995 | Steven Spielberg | 48 |
| 24 | 1996 | Clint Eastwood | 65 |
| 25 | 1997 | Martin Scorsese | 54 |
| 26 | 1998 | Robert Wise | 83 |
| 27 | 1999 | Dustin Hoffman | 61 |
| 28 | 2000 | Harrison Ford | 57 |
| 29 | 2001 | Barbra Streisand | 58 |
| 30 | 2002 | Tom Hanks | 45 |
| 31 | 2003 | Robert De Niro | 59 |
| 32 | 2004 | Meryl Streep | 54 |
| 33 | 2005 | George Lucas | 60 |
| 34 | 2006 | Sean Connery | 75 |
| 35 | 2007 | Al Pacino | 67 |
| 36 | 2008 | Warren Beatty | 71 |
| 37 | 2009 | Michael Douglas | 64 |
| 38 | 2010 | Mike Nichols | 78 |
| 39 | 2011 | Morgan Freeman | 74 |
| 40 | 2012 | Shirley MacLaine | 78 |
| 41 | 2013 | Mel Brooks | 86 |
| 42 | 2014 | Jane Fonda | 76 |
| 43 | 2015 | Steve Martin | 69 |
| 44 | 2016 | John Williams | 84 |
| 45 | 2017 | Diane Keaton | 71 |
| 46 | 2018 | George Clooney | 64 |
| 47 | 2019 | Denzel Washington | 84 |
| 48 | 2022 | Julie Andrews |  |
| 49 | 2023 | Nicole Kidman |  |
Aiheesta muualla

Virallinen sivusto
Vihavuosi

Vihavuosi on kylä Hauholla, joka kuuluu nykyään Hämeenlinnan kaupunkiin. Vakinaisia asukkaita on noin 30, joista 10 asuu vanhassa kylätaajamassa. Kesäisin asukasmäärä nousee 300:aan loma-asujien ansiosta.
Vihavuoden kosken itärannalla on entinen punatiilinen teollisuusrakennus, jossa on korkea savupiippu. Se toimii nykyään kahvilana, jossa on Internet-yhteys. Rakennuksen lähellä kosken lähistöllä on naurulokkeja, harmaalokkeja ja sorsia. Joesta perhokalastetaan taimenta. Alueella on myös kalastukselta rauhoitettuja vesistön osia.
Luopioistentien ja Vihavuoden tien risteyksen lounaispuolella on Suomen väestökeskipiste, johon keskimäärin jokaisella suomalaisella on ollut 191 kilometrin matka. Paikka on merkitty kivellä ja se näkyy hyvin Vihavuoden tielle. Lammin-Luopioisten tien varressa on lisäksi tien itäpuolella vuoden 1918 toverihaudan opaste, johon ei ole viitoitusta.
Historia

Vihavuoden koski on tiettävästi mainittu ensimmäisen kerran asiakirjoissa vuonna 1433 myllykoskena. Epäillään kuitenkin, että jo ennen roomalaiskatolisen kirkon aikaa olisi koskessa ollut mylly. Vihavuoden myllyn loistoaikoina kylässä asui 200–300 ihmistä ja vielä 1960-luvulla noin kaksisataa ihmistä.
Vuonna 1918 Heikki ja Väinö Maula ostivat puolet Vihavuoden Perttulan säteritilasta, minkä jälkeen vuonna 1923 kylään valmistui Maulan veljesten saha, josta tuli vientisaha. Se myytiin konkurssihuutokaupassa Vienti Export Ltd:lle, jolla oli liikesuhteita mm. Englantiin. Kylässä oli kolme kauppaa: Ilmosen kauppa, Etelä-Hämeen Osuuskauppa ja Niemen kauppa. Kylässä toimi lisäksi myös näytelmiä järjestävä nuorisoseura. Vuonna 1973 perustettiin urheiluseura Itu ja samana vuonna Yhtyneet Paperitehtaat tuli sahan omistajaksi. Puuta vietiin mm. Britanniaan, Lähi-itään ja Länsi-Saksaan. Saha lakkautettiin vuonna 1985. Toinen saha, Kettulan saha, suljettiin vuonna 1994.
Rekolan mylly oli Rekolan suvun omistuksessa neljäntoista sukupolven ajan, vuosina 1638–1938. Myllyn otti vuonna 1961 hoitaakseen Hauho-Seura, joka kunnosti alueen, johon kuuluvat lisäksi 1600-luvun myllypirtti, asuintalo 1800-luvulta ja aitta vuodelta 1849 sekä sauna. Alueella toimii Vihavuoden myllymuseo, joka on auki yleisölle kesäisin.
Vihavuoden 115 hengen kirkkovene Vellamo on lahjoitettu Suomen kansallismuseolle ja se on nähtävänä Seurasaaressa.
Verebjen mutka

Verebjen mutka ja entinen suora rataosuus, joka nyttemmin on rakennettu uudelleen.
Alkuperäinen Verebjen rautatiesilta.
Vuonna 1881 valmistunut kiertotie.
Uusi silta.
Moskovan ja Pietarin välisellä pääradalla oli aikaisemmin noin viiden kilometrin pituinen Verebjen mutka (ven. Веребьинский обход, Verebjinski obhod). Tarinan mukaan se syntyi Nikolai I:n piirtäessä rautatielinjaa kartalle. Verebjajoen kohdalla keisarin sormi ulottui viivottimen yli, ja näin muuten lähes suoralle radalle syntyi kartalla selvästi näkyvä koukkaus.
Todellisuudessa vuonna 1851 valmistunut rautatie oli alun perin suora. Verebjan rotkon ja Valdain ylängön reunan kohdalle syntyi 5,6 kilometrin pituinen nousu, jonka kaltevuus oli 8,2‰. Jyrkän nousun takia tavarajunat jouduttiin jakamaan kahtia Burgan ja Torbinon asemien välillä. Myöhemmin niitä alettiin vetää kahdella veturilla. Alkeellisen jarrutekniikan takia rataosuudella tapahtui useita onnettomuuksia vaunujen tai kokonaisten junien päästessä liukumaan alamäkeen.
Vuonna 1877 vanhan radan pohjoispuolelle alettiin rakentaa kiertorataa, joka valmistui vuonna 1881. Sen ansiosta radan kaltevuus pieneni kuuteen promilleen. Suora rataosuus jäi pois käytöstä, mutta vielä myöhemminkin pikajunat joutuivat alentamaan nopeutta mutkassa. Uuden rataosuuden varrelle perustettiin Verebjen ja Oksotšin rautatieasemat.
Vuonna 2001 päärata suoristettiin alkuperäisen linjauksen mukaisesti ja Verebjan yli rakennettiin 53 metriä korkea ja noin 600 metriä pitkä silta. Kiertorata sekä Verebjen ja Oksotšin asemat jäivät samalla pois käytöstä. Nykyään Verebjen kylän länsipuolella sijaitsee ”platforma 198 km” -niminen pysäkki.
Viisi vartijaa

| Viisi vartijaa> The Power of Five.Alkuperäisteos |
| --- | --- |
Kirjailija:  Anthony Horowitz
Kieli:  englanti
Genre:  nuortenkirjallisuus, fantasiakirjallisuus
Kustantaja:  Walker Books
Julkaistu:  2005-2013
Suomennos
Suomentaja:  Satu Hlinovsku, Susanna Paarma
Kustantaja:  Karisto
Julkaistu:  2007-
Löydä lisää kirjojaKirjallisuuden teemasivulta
Viisi vartijaa on Anthony Horowitzin kirjoittama kirjasarja. Siihen kuuluvat kirjat
Korpinportti.  ((Raven's Gate) Suomentanut Satu Hlinovsky)  Karisto, 2007.
Kylmä tähti.  ((Evil Star) Suomentanut Susanna Paarma)  Karisto, 2008.
Pimeän käskyläiset.  ((Nightrise) Suomentanut Susanna Paarma)  Karisto, 2009.
Nekropolis.  ((Necropolis) Suomentanut Susanna Paarma)  Karisto, 2010.
Oblivion (ei suomennettu)
Ville Saukkonen

Ville Saukkonen on suomalainen oopperaohjaaja, joka on vuodesta 2016 toiminut Opera BOXin taiteellisena johtajana. Saukkonen valmistui oopperaohjaajaksi Moskovan teatteritaiteen akatemiasta vuonna 1993. Sen jälkeen hän on ohjannut yli 140 ensi-iltaa eri puolilla Suomea.
Saukkosen tuotanto käsittää teoksia barokista kantaesityksiin ja harvinaisista opereteista oopperakirjallisuuden suuriin klassikoihin.
Hänen yhteistyökumppaneitaan ovat olleet useat musiikkiopistot ja konservatoriot, Sibelius-Akatemia, Suomalainen Kamariooppera, Savonlinnan Oopperajuhlat, Kansallisooppera sekä lukuisat vapaankentän oopperaryhmät, kuten Turun-, Porin-, Mikkelin-, Jyväskylän-, Lahden ja Vaasan oopperat.
Suomen lisäksi Saukkosen ohjauksia on nähty Virossa, Venäjällä ja Saksassa. Luennoitsijana ja opetustehtävissä hän on toiminut muun muassa Taideyliopiston Teatterikorkeakoulussa ja Viron teatteri- ja musiikkiakatemiassa. Vuonna 2000 Suomen Wagner-seura myönsi hänelle Bayreuth-stipendin ensimmäisenä suomalaisena oopperaohjaajana, ja vuonna 2019 hän sai Pacius-palkinnon Suomen oopperakulttuurin kehittämisestä.
Aadolf Halme

| Aadolf Halme |
| --- | --- |
Luoja(t):  Väinö Linna
Näyttelijä(t):  Kalevi Kahra Heikki Nousiainen
Ensi- esiintyminen:  Täällä Pohjantähden alla -romaanit
Henkilötiedot
Koko nimi:  Aadolf Aleksander Halme
Sukupuoli:  mies
Asuinpaikka:  Pentinkulma
Suhteet
Puoliso(t):  Emma Halme
Infobox OKNimi-testi OK: 
Aadolf Aleksander Halme, kutsumanimeltään Aatu, on kuvitteellinen hahmo Väinö Linnan romaanisarjassa Täällä Pohjantähden alla. Hän työskentelee räätälinä Urjalan Pentinkulman kylässä. Linnan mukaan hahmon merkittävin esikuva oli paikkakunnalla vaikuttanut kansakoulunopettaja Kaarlo Saxman.